58 लाख ले उड़ा चोर, मुंबई के सांताक्रूज पुलिस स्टेशन में दर्ज कराई FIR
एक्टर जैकी श्रॉफ की वाइफ और टाइगर श्रॉफ की मां आयशा श्रॉफ ने मुंबई के सांताक्रूज पुलिस स्टेशन में धोखाधड़ी का मामला दर्ज कराया है। आयशा के साथ अलान फर्नांडीस नाम के एक शख्स ने 58 लाख रुपए की ठगी की है। न्यूज एजेंसी एएनआईFIR lodged at Mumbai's Santacruz Police Station for the allegation
एक्टर जैकी श्रॉफ की वाइफ और टाइगर श्रॉफ की मां आयशा श्रॉफ ने मुंबई के सांताक्रूज पुलिस स्टेशन में धोखाधड़ी का मामला दर्ज कराया है। आयशा के साथ एलन फर्नांडीस नाम के एक शख्स ने 58 लाख रुपए की ठगी की है।
न्यूज एजेंसी एएनआई के मुताबिक, आरोपी एलन फर्नांडीस के खिलाफ पुलिस ने आईपीसी की धारा 420, 408, 465, 467 और 468 के तहत मामला दर्ज किया है। मुंबई पुलिस ने मामले की जांच की शुरू कर दी है।
क्या था मामला ?
मीडिया रिपोर्ट्स के मुताबिक एलन को साल 2018 में मैट्रिक्स कंपनी में डायरेक्टर ऑफ ऑपरेशंस के तौर पर नियुक्त किया गया था। मैट्रिक्स जिम टाइगर श्रॉफ और उनकी मां आयशा का है। एलन ने भारत और विदेश में 11 टूर्नामेंट आयोजित करने के लिए कंपनी से बहुत पैसे लिए थे। एलन के ऊपर दिसंबर 2018 से लेकर जनवरी 2023 तक कंपनी के बैंक अकाउंट से अपने पर्सनल खाते में 58.53 लाख रुपए जमा करने का आरोप है।'
पैसों को लेकर 2015 में भी हुआ था विवाद 
आयशा श्रॉफ का एक ऐसे ही मामला आठ साल पहले भी सामने आ चुका है। साल 2015 में आयशा ने एक्टर और सोशल मीडिया इन्फ्लुएंसर साहिल खान के खिलाफ धोखाधड़ी और आपराधिक धमकी का मामला दर्ज कराया था।
उन्होंने आरोप लगाया कि साहिल ने उनके 4 करोड़ वापस नहीं किए थे। हालांकि दोनों ने बातचीत के जरिए इस मामले को सुलझा लिया था।